Buna ziua,  
  
  
Am si eu urmatoarele amendamente, tocmai pentru a se asigura egalitatea intre cele doua servicii si pentru a nu exista discriminare asa cum spuneau cei doi ministrii ca se va intampla:  
  
1. Art 2 o noua litera care sa defineasca tariful:  
“n) tarif de transport alternativ - tarif exprimat in lei, inregistrat automat de aparatul de taxat pe toata durata cursei, stabilit de catre operatorul de transport alternativ in functie de caracteristicile tehnice si de capacitatea autotursmului respectiv si cu luarea in considerare a tuturor costurilor avute de un astfel de operator de transport alternativ la realizarea cursei;”  
  
2. Art 2 o noua litera care sa defineasca aparatul de taxat:  
“o) aparat de taxat - aparat cu functii metrologice si fiscale, compus dintr-un taximetru si un aparat de marcat electronic fiscal, care, montat la loc vizibil pentru client, calculeaza si afiseaza pretul de plata, emite un bon client la sfarsitul cursei si memoreaza datele privind activitatea taxiului, in scopul supravegherii sale fiscale. Aparatul de taxat trebuie sa emita si alte documente, conform reglementarilor in vigoare si prevederilor prezentei ordonante de urgenta;”  
  
3. Art 15 alin 5 reducerea numarului de ani la 5 ani pentru masinile introduse in acest serviciu de transport alternativ:  
„Art. 13 - (5) Copia conformă a autorizației pentru transportul alternativ se eliberează pentru o perioadă de 1 an, 2 ani sau 3 ani, fără a depăși perioada de valabilitate a autorizației de transport alternativ, numai pentru autoturismele care nu depăşesc la data expirării valabilității copiei conforme vechimea de 5 ani de la data fabricaţiei.”  
  
4. Art 13 alin 11, limitarea numarul de copii conforme:  
“Art. 13 – (11) Numarul maxim de autorizatii taxi stabilit a se atribui in conformitate cu prevederile prezentei ordonante de urgenta va fi de maximum 1 la 1.000 de locuitori ai localitatii de autorizare.”  
  
  
5. Art 20, alin (2) se modifica pentru corelare cu codul fiscal astfel:  
“Art. 20 alin (2) Operatorii economici care încasează, integral sau parţial, cu numerar sau prin utilizarea cardurilor de credit/debit sau a substitutelor de numerar contravaloarea bunurilor livrate cu amănuntul, precum şi a prestărilor de servicii efectuate direct către populaţie sunt obligaţi să utilizeze aparate de taxat electronice fiscale.”  
  
6. Art. 13 alin (2) se modifica pentru scoaterea contractului de comodat din aceasta propunere pentru egalitate:  
„Art. 13 alin (2) Pentru autoturismele deţinute în proprietate sau leasing de către operatorul de transport alternativ autorizat, copia conformă a autorizaţiei pentru transportul alternativ se eliberează numai pentru acelea care sunt înmatriculate în judeţul respectiv sau, după caz, în municipiul Bucureşti.”  
   
Daca se doreste aceasta lege si nu se tine cont de conditiile de egalitate si de concurenta loiala intre cele doua servicii si daca se ajunge ca aceasta propunere sa fie votata in aceasta forma fara amendamente cred ca ar trebui in acelasi sa se abroge Legea nr. 38/2003.  
  
Prin urmare as dori sa fiu invitat la dezbaterea publica care va avea loc in vederea sustinerii amendamentelor propuse.  
  
Multumesc,  
Vali Ionescu!